KDE

KDE היא קהילת תכנה חופשית בינלאומית המפתחת תוכנה חופשית וקוד פתוח. כמרכז פיתוח מרכזי, היא מספקת כלים ומשאבים המאפשרים עבודה שיתופית על סוג זה של תכנה. המוצרים המוכרים של קבוצת הפיתוח הם שולחן העבודה Plasma, KDE Frameworks ומגוון יישומים חוצי פלטפורמות כגון Krita ו־digiKam היכולים לרוץ על מערכות דמויות יוניקס, הפצות לינוקס שונות, Microsoft Windows ואנדרואיד. בהיותו אחד הפרויקטים המוכרים ביותר של KDE, שולחן העבודה Plasma הוא סביבת שולחן העבודה הרשמית או ברירת מחדל בהפצות לינוקס רבות, כגון KDE neon (ההפצה של KDE), קובונטו, openSUSE, Manjaro, Mageia ועוד. את קהילת KDE ועבודתה ניתן למדוד בנתונים הבאים: KDE היא אחת מקהילות התוכנה החופשית הגדולות ביותר. מעל 2500 תורמים משתתפים בפיתוח תוכנות של KDE. כ־20 מפתחים חדשים תורמים את הקוד הראשון שלהם בכל חודש. תוכנות KDE מורכבת מ־6 מיליון שורות קוד (לא כולל Qt). תוכנות KDE תורגמו ליותר מ־110 שפות. תוכנות KDE זמינות ביותר מ־114 שרתי מראה רשמיים מסוג FTP וביותר מ־34 מדינות. ישנן תוכנות חופשיות רבות שפותחו ומתוחזקות על ידי קהילת KDE. הפרויקט שנקרא בעבר בשם KDE או KDE SC (אוסף תוכנות) מורכב כיום משלושה חלקים: KDE Plasma, פלטפורמת ממשק משתמש המורכבת מסביבות עבודה שונות, כגון Plasma Desktop או Plasma Mobile. KDE Frameworks, אוסף של יותר מ־70 ספריות חופשיות לשימוש שנבנו על גבי Qt (שנקראו בעבר "kdelibs" או "KDE Platform"). יישומי KDE. KDE Plasma מספקת סביבה אחידה להפעלה וניהול של יישומים בפלטפורמות שונות כגון שולחנות עבודה, מחשבים ניידים, טאבלטים או טלפונים חכמים. המותג Plasma עבור סביבות העבודה הגרפיות הוצג מ־KDE SC 4.4 ואילך. היו שתי גרסאות אחרות של סביבת העבודה מלבד שולחן העבודה פלזמה 4 במהלך הגרסה הרביעית, שנקראו Plasma Netbook ו־Plasma Active. הגרסה הנוכחית KDE Plasma 5 כוללת את סביבות העבודה הבאות: Plasma Desktop לכל מחשב המופעל באמצעות עכבר או מקלדת כגון מחשבים שולחניים או מחשבים ניידים. Plasma Mobile לטלפונים חכמים ולהתקנים בעלי מסך מגע. Plasma Media Center לטלוויזיות חכמות ולסטרימרים. KDE Frameworks מורכב מיותר מ־70 ספריות קוד פתוח חופשיות שנבנו על גבי Qt. פרויקט זה הוא הבסיס ל־KDE Plasma ולרוב יישומי KDE, אך ספריות ממנו יכולות להיכלל בכל פרויקט המעוניין בכך. בסדרת KDE SC 4, KDE Platform כללה את הספריות והשירותים הדרושים להפעלת יישומי KDE. כאשר פרויקט KDE עבר ל־Qt 5, KDE platform הומרה למערך מודולרי של מה שמכונה כעת KDE Frameworks. ספריות הכלולות ב־KDE platform: Solid, Nepomuk, Phonon, וכל הספריות הכלולות חייבות להיות באחד מהרישיונות הבאים: רישיון LGPL, רישיון BSD, רישיון MIT או רישיון X11. בעוד ש־KDE Frameworks נכתב בעיקר בשפת ++C, הוא כולל גם שילובים עם שפות תכנות אחרות. שילובים אלה משתמשים בטכנולוגיות הבאות: Smoke: ליצירת שילובים עם סי שארפ, Ruby ו־PHP. SIP: ליצירת שילובים עם Python. Kross: תסריטים (סקריפטים) מוטבעים עבור יישומי ++C, עם תמיכה בשפות Ruby, Python, JavaScript, QtScript, Falcon ו־Java. בנוסף, שילובים יציבים זמינים עבור שפות התכנות הבאות: Python. Ruby (Korundum, שנבנה על גבי QtRuby). Perl. #C (עם זאת, ה־framework הנוכחי לשילוב עם #C ושפות NET. אחרות הוצא משימוש והמחליף שלו עובד על מערכת Microsoft Windows בלבד). Kirigami היא שלד תוכנה המאפשר למפתחים לכתוב יישומים שפועלים בצורה שווה על אנדרואיד, Plasma Mobile או כל שולחן עבודה אחר מבוסס לינוקס כגון Gnome, פלזמה או Xfce ללא כל התאמות קוד. דוגמאות ליישומים הבנויים עם Kirigami הן Kaidan לשליחת הודעות או Discover – מרכז התוכנה של KDE. KDE Applications היא חבילת התוכנות למשתמש ש־KDE מפתחת. בחבילה ישנן תוכנן כגון מציג המסמכים Okular, מנהל הקבצים Dolphin ועורך הווידאו Kdenlive, הן בנויות באמצעות KDE Frameworks ומשיקות גרסה כל 4 חודשים עם מספור גרסה שהרכבו שנה. חודש (למשל 18.12). תוכנות שאינן חלק מהחבילה הרשמית של KDE Applications ניתן למצוא בסעיף "Extragear". הם יוצאות לאור עם לוח זמנים משלהם ועם מספרי גרסאות משלהם. ישנם יישומים עצמאיים רבים כמו KTorrent, Krita ו־Amarok המיועדים בעיקר להיות ניידים בין מערכות הפעלה ומתאימים לפריסה עצמאית בסביבות או שולחנות עבודה מסוימים. מותגים מסוימים כוללים יישומים מרובים, כגון Calligra Office Suite או KDE Kontact. ערך מורחב – KDE neon KDE neon היא הפצת לינוקס המבוססת על גרסת LTS האחרונה של אובונטו. היא נועדה לספק למשתמשים עדכונים מהירים לתוכנות Qt ו־KDE, תוך עדכון שאר רכיבי מערכת ההפעלה ממאגרי אובונטו בקצב הרגיל. KDE טוענת כי Neon אינה "הפצת KDE", אלא ארכיון עדכני של חבילות KDE ו־Qt. ישנן ארבע גרסאות לַהפצה, גרסת משתמש, גרסת בדיקה, גרסה לא יציבה וגרסת מפתחים. KDE נוסדה בשנת 1996 על ידי מתיאס אטריך, תלמיד באוניברסיטת טיבינגן. באותו זמן, הפריעו לו היבטים מסוימים בשולחן העבודה יוניקס. בין הדברים שהפריעו לו היה שאף אחד היישומים לא נראה, הרגיש, או עבד כמו האחרים. הוא חשב על יצירה של קבוצת של יישומים שאינה סתם אוסף של תוכנות, אלא סביבת שולחן העבודה שבה המשתמשים יכולים לצפות מהחלקים השונים להיראות, להרגיש, ולעבוד באופן עקבי. הוא גם רצה להפוך את שולחן העבודה קל לשימוש; אחת התלונות שלו על יישומי שולחן העבודה שהיו אז הייתה שהם מסובכים מדי עבור משתמשי קצה. ההודעה הראשונית של בקבוצת דיון באינטרנט עוררה עניין רב, ופרויקט KDE נולד. השם KDE נועד לשמש כמשחק מילים לסביבת שולחן העבודה CDE הקיימת, הזמינה עבור מערכות יוניקס. CDE הייתה סביבת משתמש מבוססת X11 שפותחה במשותף על ידי HP, IBM וחברת Sun באמצעות חברת X/Open (אנ')‏, עם ממשק וכלים לפרודוקטיביות המבוססים על ערכת הכלים הגרפית של Motif. זו הייתה אמורה להיות סביבת מחשב אינטואיטיבית וקלה לשימוש. במקור, האות K הייתה אמורה להיות קיצור למילה "Kool", אבל הוחלט במהירות כי K לא צריכה לסמל שום דבר. משום כך, ראשי התיבות KDE הם "K Desktop Environment" – שולחן העבודה K לפני שהוא שונה לחלוטין לטובת KDE = Community עקב מיתוג מחדש. ב־24 בנובמבר 2009 הודיע צוות השיווק של KDE על מיתוג מחדש של רכיבי הפרויקט של KDE, מונעים על ידי המעבר מתפיסה של בניית סביבת שולחן עבודה לפרויקט רחב יותר סביב קהילת "אנשים שיוצרים תוכנה". המיתוג מחדש התמקד בהפחתת הדגשת סביבת שולחן העבודה כ"סתם מוצר אחר", והדגשת הקהילה ושאר הטכנולוגיות המסופקות על ידי ארגון KDE. מה שהיה ידוע בעבר בשם KDE 4 חולק לשלושה מוצרים: סביבת שולחן העבודה Plasma, יישומי KDE, ו־KDE Platform מקובצים כ"אוסף התוכנות KDE 4" (מקוצר "KDE SC 4"). נכון להיום, השם KDE כבר לא מייצג את K Desktop Environment, אלא את הקהילה שמפתחת את התוכנה. בתחילה בחר מתיאס אטריך להשתמש בשלד תוכנה Qt של חברת Trolltech לפרויקט KDE. מתכנתים אחרים פיתחו במהירות יישומי KDE/Qt, ועד תחילת 1997 פורסמו מספר יישומים. ב־12 ביולי 1998 יצאה לאור הגרסה הראשונה של סביבת שולחן העבודה, שנקראה KDE 1.0. GNOME LXQt תוכנה חופשית קהילת תוכנה חופשית שולחן עבודה מדיה וקבצים בנושא KDE בוויקישיתוף אתר האינטרנט הרשמי של KDE KDE.News, אתר החדשות של הארגון הוויקי של KDE KDE, ברשת החברתית פייסבוק KDE, ברשת החברתית אקס (טוויטר) KDE, ברשת החברתית VK KDE, ברשת החברתית LinkedIn KDE, סרטונים בערוץ היוטיוב "About KDE". נבדק ב-2012-01-25. "KDE Kirigami". KDE. נבדק ב-25 בנובמבר 2018. {{cite web}}: (עזרה) "KDE – Press page". KDE. נבדק ב-2019-01-10. Jeff Mitchell (2009-07-20). "KDE Reaches 1,000,000 Commits in its Subversion Repository". KDE. KDE.NEWS. נבדק ב-2010-11-13. "KDE Localization statistics". 5 בנובמבר 2010. נבדק ב-2010-11-06. {{cite web}}: (עזרה) "the status of KDE mirrors". אורכב מ-המקור ב-2010-11-23. נבדק ב-2010-11-06. "The KDE Workspaces". נבדק ב-2010-12-04. Artur Souza (2010-12-03). "KDE's Mobile Team Meets for First Sprint". KDE. KDE.NEWS. נבדק ב-2011-01-01. "KDE Licensing Policy". נבדק ב-2010-11-06. "The KDE development platform". נבדק ב-2010-11-26. פיתוח / שפות - KDE TechBase. Techbase.kde.org (2012-07-12). מאוחסן ב-2013-07-17. "Qyoto". נבדק ב-2015-01-18. https://github.com/KaidanIM/Kaidan "KDE neon". KDE. נבדק ב-20 ביוני 2016. {{cite web}}: (עזרה) "Q&A: Jonathan Riddell on the release of KDE neon User Edition 5.6". CIO.com. 9 ביוני 2016. נבדק ב-20 ביוני 2016. {{cite web}}: (עזרה) מתוך דף השאלות והתשובות באתר ההפצה קבוצות Google, באתר groups.google.com "COSE Update FYI". אורכב מ-המקור ב-2012-02-07. נבדק ב-2010-11-06. Stuart Jarvis (2009-11-24). "Repositioning the KDE Brand". KDE. KDE.NEWS. נבדק ב-2010-11-13. Jos Poortvliet (2014-07-16). "Repositioning the KDE Brand". נבדק ב-2014-07-27. "history of the KDE project". באוגוסט 2003. אורכב מ-המקור ב-2010-10-31. נבדק ב-2010-12-02. {{cite web}}: (עזרה)